Juan Coy

Juan Coy (* 1975 oder 1976Coy Crashes; His Wife Dead, 7 News Belize an’n 10. Mai 2010) is en Politiker ut Belize (UDP).

 Leven 

Coy weer verheiraadt mit siene Fro Brigida, borene Ical. De beiden weren an’n 7. Mai 2010 in en sworen Autounfall in Indian Creek verwickelt, bi den Coy versehrt worrn un siene Fro doodbleven is.Wife of Minister Juan Coy dies in crash, Channel 5 Belize an’n 10. Mai 2010

 Politik 

Bi de Parlamentswahl in Belize 2008 weer he Kannedaat för de UDP in’n Wahlkreis Toledo West un hett de Wahl mit 59,31 % von de Stimmen gegen Marcial Mes von de PUP wunnen. Bi de Wahl 2012 is he in’n sülven Wahlkreis wedder antreden, kunn sik aver mit 36,66 % von de Stimmen nich gegen Oscar Ruben Requena von de PUP dörsetten. Ok bi de Wahl 2015 hett he mit 35,30 % von de Stimmen wedder gegen Requena verloren.

Dormit weer he von’n 7. Februar 2008 bet 7. März 2012 Afornten von dat Repräsentantenhuus von Belize. He weer in düsse Tied (12. Februar 2008 bet 9. März 2012) ünner Premierminister Dean Barrow Staatsminister in dat Ministerium för Minschliche Entwicklung. Von’n 17. März 2009 bet 17. September 2009 weer he von sien Posten as Staatsminister suspendeert, nadem he sien Autorität insett hett, üm en Smuggler ut sien Wahlkreis vör de Straafverfolgung to schulen.Aaron Humes: Nemencio Acosta replaces Juan Coy in Human Development Ministry, Amandala an’n 31. März 2009 In düsse Tied hett Nemencio Acosta sienen Posten övernahmen.

 Footnoten 

Kategorie:Mann
Kategorie:Politiker (Belize)
Kategorie:Börger von Belize
Kategorie:Maat von de United Democratic Party (Belize)
Kategorie:Maat von dat Repräsentantenhuus (Belize)
Kategorie:Boren in dat 20. Johrhunnert